**RELACION**

MBI MIRATIMIN E NUMRIT TË PUNONJËSVE PËR PARKUN ”DUA TË LUAJ”, SI SHTESË NË NUMRIN E PËRGJITHSHËM TË PUNONJËSVE TË BASHKISË BERAT DHE NJËSIVE SHPENZUESE NË VARËSI”

Të nderuar këshilltarë!

Bashkia Berat në bashkëpunim me Fondin Shqiptar për Zhvillim po zbaton projektin për ndërhyrje rekreacioni ‘’Parku Dua të luaj’’ në zonën e ish Stadiumit të vjetër.

Punimet pritet të përfundojnë brenda muajit Shtator 2024.

Zona rekreative Parku Dua të Luaj do të fillojë funksionimin si një hapësirë tejet e dobishme për qytetin, e cila do të kombinojë aktivitet sportive, kulturore dhe mjedisore.

Fusha e re si një hapësirë publike pë aktivite rekreative do të ketë fushë basketbolli, fushë volejbolli, fushë tenisi, fushë ping-pongu, pistë vrapimi, parqe me lodra për fëmijë, fushë futbolli, ambiente qëndrimi të rehatshme, etj.

I gjithë Parku i ri pritet të frekuentohët nga një numër i lartë fëmijësh, të rinjsh, prindërish, vizitorësh, të cilët do kalojnë kohën e tyre të lirë në ambientet sportive të dedikuara.

Për këtë qëllim Bashkia Berat, planifikon të ketë një ekip i cili do të ruajë dhe mirëmbajë të gjitha ambientet e Parkut ‘’Dua të Luaj’’ në 24 orë shërbim.

Bashkia Berat, pas një studimi që ka kryer mbi orët e punës dhe mbulimin e shërbimit me roje 24 orë në 7 ditët e javës, propozon që të ketë një staf prej 6 (gjashtë) punonjësish, një person që do të kujdeset për mbarëvajtjen dhe mirëfunksionimin e parkut “Dua te Luaj”, si dhe organizimin e pjesës tjetër të stafit në këtë park rekreativ.

Prandaj kërkojmë miratimin tuaj për një shtesë në numrin e përgjithshëm të punonjësve të Bashkisë Berat dhe Njësive Shpenzuese të saj me 6 (gjashtë) punonjës në organigramën e Bashkisë Berat, të cilët do menaxhojnë dhe realizojnë mbulimin e shërbimit me roje 24/7 në ”Parkun Dua te Luaj”. Fondi i pagës për punonjësit e Parkut “Dua Të Luaj” do të pasqyrohet në ndryshimet e Buxhetit të Bashkisë Berat 2024.

Faleminderit

N/KRYETARE E BASHKISË

ETLEVA DHIMA

DREJTOR I BURIMEVE NJERËZORË

GENTI DASHI